# Lidl - nova radna mesta u logističkom centru nova pazova

**Kompanija Lidl Srbija je raspisala konkurs za zapošljavanje do 30 novih radnika u logističkom centru u Novoj Pazovi na poziciji skladišni radnik, gde se posao obavlja uz pomoć napredne tehnologije i softvera, koji u velikoj meri umanjuje fizički zahtevan deo ovog posla.**

Lidl Srbija broji više od 2.200 zaposlenih i u svom poslovanju obuhvata raznolike pozicije za zaposlene i to u oblasti prodaje, logistike i sistema podrške u upravi. Velika pažnja se posvećuje obučavanju zaposlenih i stalnom obezbeđivanju prilika za razvoj i napredovanje, pri čemu se vodi računa o poštovanju principa jednakosti i uvažavanju različitosti.

*„U Lidlu negujemo uverenje da su jednake prilike za sve zaposlene i poštovanje različitosti glavni elementi dugoročnog uspeha. Činjenica da veliki broj zaposlenih u našoj kompaniji čine žene, u procentima više od 60% pokazuje da to uverenje i živimo. Dodatno, potpisivanjem „Principa Ujedinjenih Nacija za osnaživanje žena“ (WEPs) smo se i pored redovne prakse - javno obavezali na poštovanje i promovisanje principa jednakosti, ne samo unutar naše kompanije, već i tamo gde možemo da imamo uticaj na poslovanje u skladu sa istim principima”,* izjavila je izvršna direktorka ljudskih resursa u Lidlu Srbija Ivana Marković.

Podsećamo da se logistički centar Lidla Srbija nalazi u Novoj Pazovi i predstavlja radno mesto sa optimizovanim procesima i savremenom tehnologijom za rad, poput „pick-by-voice“ upravljanja komisioniranjem, što obavljanje svakodnevnih zaduženja čini jednostavnijim. Svim zaposlenima u kompaniji, bez obzira na poziciju, nude se benefiti privatnog zdravstvenog osiguranja, plaćenog svakog minuta rada, konkurentne zarade, mogućnosti za obuke i razvoj, organizovanog prevoza do mesta rada sa više lokacija iz Beograda i okoline i drugo.

Zorica Lončarević je već nekoliko godina zaposlena u Lidl logističkom centru: „Posebno me motiviše to što nas rukovodioci podstiču da učimo i time pozitivno utiču na naš razvoj. Nakon samo godinu dana na poziciji skladišnog radnika sam napredovala i sada sam administrator na pripremi robe. Lako i lepo je raditi u modernom okruženju i sa kolegama uvek spremnim da jedni drugima budu podrška i oslonac“.

Kompanija Lidl Srbija nastavlja da širi svoje poslovanje otvaranjem novih prodavnica, ali i drugim investicijama. Nedavno je postavljen kamen temeljac drugog po redu logističkog centra kompanije u Lapovu, investicije od oko 70 miliona evra, kada je najavljeno otvaranje novih radnih mesta za čak 250 zaposlenih.

Informacije o karijernom putu u Lidlu i novim radnim mestima možete pratiti na sajtu: <https://karijera.lidl.rs/>.

**O Lidlu**

Kompanija Lidl deo je nemačke Švarc grupe (Schwarz Gruppe), jednog od vodećih prehrambenih trgovinskih lanaca u Evropi. Posluje u 32 zemlje širom sveta i broji više od 310.000 zaposlenih. Na osnovu nacionalnih nagrada za najboljeg maloprodavca u više zemalja Evrope, Lidl je nosilac priznanja „Retailer of the Year Europe” za 2018/2019.

Lidl je u Srbiji svoje prve prodavnice otvorio u oktobru 2018. godine i trenutno ima 51 prodavnicu u 32 grada širom zemlje.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Jasmina Savić, RED Communication, Email: [jasmina.savic@redc.rs](mailto:jasmina.savic@redc.rs), Mob: +381 524 0400

[press@lidl.rs](mailto:press@lidl.rs)

[https://www.lidl.rs](https://www.lidl.rs/sr/index.htm)

[Media centar LINK](https://www.lidl.rs/sr/Press-883.htm)

[Facebook Lidl Srbija](https://www.facebook.com/lidlsrbija/?__tn__=%2Cd%2CP-R&eid=ARD6iwLZMn3-p-OkkC6jMba4IpANZNWOdv6BlBwj3xYvtEbVIDUPZrUbJTHPuGpkDFLd47T7AotBBB5c)

[Instagram Lidl Srbija](https://www.instagram.com/lidlsrbija/)